Devid Moyesning “Yunayted”dagi natijasi Joze Mourinyonikidan yaxshiroq edi (foto)

Angliyalik sport jurnalistlari “Manchester Yunayted”ning “Chelsi”dan qabul qilib olgan yirik mag‘lubiyatidan keyin Devid Moyes hamda Joze Mourinyoni solishtirdi.

Bunda jurnalistlar har ikki mutaxassisning Premyer-Liga doirasidagi dastlabki to‘qqiz turda qayd etgan natijasini inobatga olgan. Boisi Mourinyo boshchilik qilayotgan “Yunayted” aynan 9 ta o‘yinda maydonga tushdi.
Unga ko‘ra natijalar deyarli o‘zgarishsiz ekanini ko‘rish mumkin. Moyesning natijasi faqatgina 1 ta golga yaxshiroq bo‘lib turibdi.
Deviy Moyes “Yunayted”ni Ser Aleks Fergyussondan keyin qabul qilib olgan bo‘lsa, Joze Mourinyo jamoaga Lui Van Galdan keyin tashrif buyurdi. Portugaliyalik mutaxassisning transfer bozoridagi imkoniyati Moyesnikiga qaraganda yaxshiroq bo‘lib, mutaxassis Zlatan Ibrahimovich, Pol Pogba, Genrix Mxitaryan kabi yulduzlar xizmatidan foydalanishga muvaffaq bo‘lgandi.